The Traitors

Sraith teilifíse réaltachta is ea  The Traitors  nó Na Fealltóirí, de chuid IDTV (All3Media) a tháinig chun cinn sa bhliain 2021 san Ísiltír (mar De Verraders).  Is saincheadúnas é.   Tá an-tóir air ó 2021 agus leaganacha go leor de ar fud an domhain. Bhain an clár clú agus cáil amach  sa Bhreatain, sna Stáit Aontaithe agus i dtíortha eile agus stíl faoi leith ag an saincheadúnas.

mion|220x220px|Iomaitheoirí Werewolf (Mafia) in 2008

 Coincheap 
Faigheann an clár an-inspioráid ó chluichí mar Mafia (Werewolf) le Dimitry Davidoff. Is é an sprioc atá ann ná fáil amach cé hiad na fealltóirí i measc "an lucht dílis" nó na "fíréan".  Ag an "gCiorcal Tábla", roghnaíonn an láithreoir cé hiad na fealltóirí — agus athraíonn an líon sin ó shéasúr go séasúr.

Gach oíche, caithfidh na ‘fíréin’ vóta a chaitheamh ar cé a cheapann siad atá ag feall. Caithfidh an t-iomaitheoir a caitheadh amach an fhírinne a nochtadh don ghrúpa: an raibh sé ina fhíréan nó ina fhealltóir? Ag an am céanna, déanann na fealltóirí pleanáil gach oíche le ‘marú’ rúnda a dhéanamh ar fhíréan eile.

Má mhaireann fealltóir go dtí an deireadh, glacann sé nó sí duais airgid. Má aimsítear iad ar fad, roinneann na fíréin atá fágtha an sparán.
mion|220x220px|Caisleán Shláine
mion|220x220px|Caisleán Shláine

 RTÉ 
Craoladh The Traitors ar RTÉ 1 ar an 31 Lúnasa 2025 don chéad uair.  Chuir Siobhán McSweeney, a bhain clú agus cáil amach mar an Deirfiúr Michael sa chlár grinn Derry Girls,  an seó i láthair. Leanann an lucht féachana grúpa iomaitheoirí (24 iomaitheoir), ar a dtugtar "an lucht dílis" agus iad ag iarraidh a dhéanamh amach cé hiad na "fealltóirí".  Bhí ball den Gharda Síochána ina fhealltóir ar an gclár, agus bhí caidreamh rúnda athair-mac ann freisin. Rinneadh an scannánú i gCaisleán Shláine i gContae na Mí agus timpeall air.

Chuir Kevin McGahern clár tacaíochta  i láthair ó stiúideo RTÉ i Luimneach, darb ainm The Traitors Uncloaked. Bhí agallaimh le hiomaitheoirí a díbríodh nó a ‘maraíodh’ ann, chomh maith le seatanna nár taispeánadh cheana.

Bhí léirmheasanna den scoth faighte ag séasúr Éireannach den chlár ar RTÉ 1 sa bhliain 2025. Tharraing an clár conspóid chomh maith. Mar shampla, ar an tríú clár de Traitors Ireland, bhí an Garda, Eamon ag caint agus é ag moladh do na fealltóirí eile go ndúnmharófaí Niall, múinteoir óg agus Gaeilgeoir ó Thír Eoghain.“I think we could do it again, if we take out our little Gaeilgeoir,” arsa Eamon. “We have to be cruel. So slán go fóill” a dúirt sé.  Glacadh le fonn le moladh Eamon agus daoradh chun báis ‘our little Gaeilgeoir’, mar a dúirt Eamon.  Ach bhí urchóid agus ualach á n-iompar ag an “our little Gaeilgeoir” sin.

 Féach freisin 

 Teilifís réaltachta

 Tagairtí 

Catagóir:Cláir siamsaíochta
Catagóir:RTÉ
Catagóir:Bleachtaireacht
Catagóir:Bleachtairí ficseanúla
Catagóir:Sraitheanna teilifíse réaltachta